Нанҳәа 29, 30 рзы Краснодари Ростови рҽырҩырҭақәа рҟны аицлабрақәа мҩаԥысит.
"Раԥхьа инаргыланы исҳәар исҭаху ҳцара башамхеит. Аипподромқәа ҩба рҟны 4 ҽык актәи аҭыԥқәа ааныркылеит, ҽык - аҩбатәи. 1400 метра рҟны Ахра Бебиа ииааӡаз аҽы актәи аҭыԥ агеит, убасгьы ҩышықәса зхыҵуа Даур Агәыхаа иҽы актәи аҭыԥ ааннакылеит. Даур аҩбатәи иҽы хәышықәса ирықәлоугьы актәи аҭыԥ ааннакылеит. Арҭ зегьы Краснодар аиааира ргеит, уамашәа ирбеит аҽызауадқәа рыԥшәмацәа аԥсуаа каамеҭ ҟарҵоит ҳәа. Саргьы убриаҟара сгәы иаахәеит, амҵәыжәҩақәа сымазҭгьы, сыԥрыртә еиԥш убраанӡа сеигәырӷьеит. Адырҩаҽны Ростовтәи адерби ахь аҽқәа ҳаманы ҳцеит. Сҽы Скаи-Леди ахьыҩыз аҩбатәи аҭыԥ аннакылеит. Аҽы бзиа ҳәа ҳзықәгәыӷуа иҳамоу Скаи-Лорд фынтә иҩхьеит, ԥшьынтә актәи аҭыԥ агахьеит, убасгьы аҩбатәи, ахԥатәи аҭыԥқәа. Ара иахьыҩыз актәи аҭыԥ ааннакылеит. Абас алҵшәақәа ҳаманы аҩныҟа ҳааит",- иҳәеит Камлиа.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.